คือแฟนเริ่มยาคุมแบบ28วันแผงที่2วันที่2 แล้วมีพสพแบบใส่ถุงยางอนามัยและไม่ใส่โดยหลั่งนอกมีโอกาศท้องมั้ย ปกติแฟนกินยาตรงเวลาทุกวัน
สวัสดีค่ะ หากทานยาคุมกำเนิดแผงแรกครบ 28 เม็ดแล้ว ได้ทานแผงที่ 2 ต่อทันที ยาคุมกำเนิดก็จะออกฤทธิ์ในการป้องกันการตั้งครรภ์ได้อย่างต่อเนื่อง โดยหากที่ผ่านมาทานยาได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ นอกจากนี้ หากได้ใส่ถุงยางอนามัยหรือใช้วิธีการหลั่งนอกร่วมด้วย โอกาสในการตั้งครรภ์ก็จะลดลงไปอีก ดังนั้น โอกาสในการตั้งครรภ์ถือว่ามีน้อยมากมากค่ะ